Italiano: # Giochi di carte della tradizione ligure

Gli studiosi ci dicono che le carte sono arrivate nella penisola italiana dal Medio Oriente nel XIV secolo, tramite i commerci marittimi, e che da qui si sono diffuse in tutte le civiltà occidentali, fino alle Americhe. Passatempo antico e nobile, da sempre apprezzato da tutte le classi sociali, un solo mazzo di carte vi permetterà di cimentarvi in migliaia di giochi diversi, ciascuno con la propria storia e la propria maniera di mettere alla prova le vostre capacità intellettuali e di concentrazione.

In questo sito abbiamo raccolto le regole di un numero di giochi di carte liguri, compresi alcuni che erano a rischio di scomparire completamente.

## Famiglia dei tarocchi

Ritenuto da molti giocatori il gioco di carte più nobile e strategico, dalla sua invenzione nel XV secolo nell’Italia del nord il gioco dei tarocchi ha viaggiato per tutta l’Europa, ed è arrivato addirittura in Texas e nella Groenlandia.

Per secoli, i tarocchi sono stati uno dei giochi più praticati in Liguria. Sfortunatamente, al giorno d’oggi i giocatori di questo antico gioco si incontrano sempre più raramente. Quasi scomparsi senza lasciare traccia, le regole dei tarocchi liguri sono state documentate e salvate grazie al lavoro di appassionati che hanno raccolto le testimonianze dei pochi giocatori rimasti.

### Tarocchi a pizzico

Bellissimo gioco di tarocchi ligure molto particolare, estremamente vivace e con una profondità strategica che si trova raramente nei giochi da due.

### Gatti

2-4 giocatori

Versione originale del gioco di tarocchi ligure. Si gioca in quattro (a coppie), in tre o in due (ciascuno per sé). Imparentato col gioco di tarocchi dell’Italia del nord detto Mitigati , ma con delle particolarità che gli danno una maggiore profondità strategica.

## Famiglia della scopa

La scopa è uno dei giochi italiani più conosciuti. Inventata forse a Napoli nel XVIII secolo, si è diffusa insieme alle sue varianti per tutta l’Italia, così come all’estero. I giochi descritti qui sotto sono le varianti tradizionali praticate in Liguria, nelle regioni limitrofe, e dalle comunità liguri all’estero.

### Cirulla

Passatempo ligure _par excellence, la cirulla entusiasma grandi e piccini. In questo gioco facile da imparare, i capricci della Fortuna riducono il divario tra esperti e principianti. Non è un gioco a cui giocare in silenzio: a cirulla si chiacchiera, si spettegola, si ride, si litiga.

### Cirullone

4 giocatori

Fratello maggiore della cirulla, per giocare a cirullone serve un po’ più di concentrazione e serietà. Come ricompensa, troverete un gioco che vi permetterà di progettare strategie più complesse, ma con la stessa allegria della cirulla.

## Famiglia della biscambiggia

La _biscambiggia_, insieme alle sue tante varianti e alla _briscola_, discende da una famiglia di giochi francesi estinti che contava tra i suoi membri _brisque_, _brusquembille_ e _briscan_. Arrivati nella penisola italiana, questi giochi hanno dato origine a molte varianti. Qui sotto descriviamo le varianti principali liguri.

### Biscambiggia

2, 3, 4, 6

Cugino ligure della briscola, a cui assomiglia parecchio. Gioco piuttosto semplice, al punto che lo si potrebbe definire _banale_. La verità è che la biscambiggia – siccome non richiede troppa concentrazione – è il gioco perfetto per coloro che vogliono chiacchierare e divertirsi senza scervellarsi.

### Mariagio

2 giocatori

Versione più complicata e strategica della biscambiggia in due. Diffusa per tutta la Liguria, ma al giorno d’oggi giocata soprattutto nel levante.

### Biscambiggia chiamata

5 giocatori

Bella variante della biscambiggia molto più strategica, per cinque giocatori in due squadre. All’inizio, la composizione precisa delle squadre non è nota ai giocatori. Chi sarà il traditore?

## Altri giochi

I giochi in uso in Liguria (oggi o in passato) non finiscono con quelli di questa lista. Tra i più importanti non ancora inclusi in questo sito vogliamo ricordare:

La _belòtta_, diffusa per tutto il levante ligure. È arrivata in Liguria dalla Francia, dove è il gioco nazionale (il nome originale francese è _belote_). L’azienda Dal Negro produce un mazzo di tipo genovese da 32 carte appositamente per questo gioco.

Il _picchetto_, un altro gioco francese (_piquet_).

Il _gòffo_, un gioco d’azzardo forse di invenzione genovese. Così come la _primiera_, lo si può ritenere un antenato del poker.

Il _tressette_, gioco diffuso per tutta la penisola italiana, con le sue tante varianti come _ciammatrei_.

Ligure: # Zeughi de carte da tradiçion ligure

Ne dixe i studioxi che e carte en arrivæ inta penisoa italiaña da-o Levante do secolo XIV, pe mezo di trafeghi pe mâ, e che de chì se son spantegæ pe tutte e çiviltæ ponentiñe, fin a-e Americhe. Demoa antiga e nòbile, delongo apprexâ da tutte e classe soçiale, un solo masso de carte o ve permettià d’inandiâ de miggiæa de zeughi despægi, tutti co-a seu stöia e con unna seu mainea de mette a-a preuva e vòstre capaçitæ intellettuale e de conçentraçion.

Inte sto scito emmo vosciuo arrecheugge e regole de un numero de zeughi de carte liguri, compreiso dötrei che ean à reisego de scentâ do tutto.

## Famiggia di taròcchi

Tegnuo da ben ben de zugoei pe-o zeugo de carte o ciù nòbile e strategico, da-a seu invençion do secolo XV inte l’Italia do settentrion o zeugo di taròcchi o l’à viægiou pe tutta l’Euröpa, e o l’é arrivou fiña a-o Texas e a-a Groenlandia.

Pe di secoli, i taròcchi en stæti un di zeughi i ciù pratticæ in Liguria. Pe desgraçia, a-a giornâ d’ancheu i zugoei de sto antigo zeugo s’incontran delongo ciù de ræo. Squæxi scentæ sensa lasciâ de traccia, e regole di taròcchi liguri en stæte documentæ e sarvæ graçie a-o travaggio de di appascionæ che an arrecuggeito e testimonianse di pöchi zugoei arrestæ.

### Taròcchi à pessigo

Belliscimo zeugo de taròcchi ligure assæ particolâ, pin de vivessa e con unna profonditæ strategica ch’a s’attreuva de ræo inti zeughi pe doî.

### Gatti

2-4 zugoei

Verscion originäia do zeugo de taròcchi ligure. Se ghe zeuga inta quattro (à cobbie), inta trei ò inta doî (tutti da pe lê). Impæntou co-o zeugo de taròcchi de l’Italia do settentrion dito Mitigati , ma con de particolaritæ che ghe dan ciù tanta profonditæ strategica.

## Famiggia da sgobba

A sgobba o l’é un di zeughi italien ciù conosciui. Stæta inventâ fòscia à Napoli do secolo XVIII, a s’é spantegâ insemme a-e seu variante pe tutta l’Italia e à l’estranxeo ascì. I zeughi descriti chì de sotta en e variante tradiçionale pratticæ in Liguria, inte regioin vexiñe, e da-e communitæ ligure à l’estranxeo.

### Cirolla

Demoa ligure _par excellence_, a cirolla a l’entuxasma grendi e piccin. Inte sto zeugo façile da imprende, i capriçi da Fortuña ammerman e differense tra esperti e prinçipianti. O no l’é un zeugo che se ghe zeuga in scilençio: à cirolla se ciarla, se ciætezza, se rie, se se rattella.

### Cirollon

4 zugoei

Fræ grande da cirolla, pe zugâ a-o cirollon gh’é beseugno de un pittin ciù de conçentraçion e serietæ. Comme recompensa, attroviæ un zeugo ch’o ve daià a poscibilitæ de progettâ de strategie ciù complesse, ma co-o mæximo axillo da cirolla.

## Famiggia da biscambiggia

A _biscambiggia_, insemme a-e tante seu variante e a-a _briscola_, a vëgne da unna famiggia de zeughi franseixi estinti ch’a l’aiva tra i seu membri a _brisque_, a _brusquembille_ e o _briscan_. Arrivæ inta penisoa italiaña, sti zeughi an dæto origine à ben ben de variante. Chì de sotta descrivemmo e variante primmäie ligure.

### Biscambiggia

2, 3, 4, 6

Coxo ligure da briscola, a-a quæ o l’assomeggia ben ben. Zeugo assæ sencio, a-o ponto ch’o se porrieiva definî _banale_. A veitæ a l’é che a biscambiggia – dæto ch’a no domanda tròppa conçentraçion – o l’é o zeugo perfetto pe-i zugoei che veuan ciarlâ e demoâse sensa stâ à açervellâse.

### Mariagio

2 zugoei

Verscion ciù compricâ e strategica da biscambiggia inta doî. Spantegâ pe tutta a Liguria, ma a-a giornâ d’ancheu a l’é zugâ ciù che tutto into levante.

### Biscambiggia co-a ciammata

5 zugoei

Bella variante da biscambiggia assæ ciù strategica, pe çinque zugoei in doe squaddre. A-o comenso, a compoxiçion preçisa de squaddre a no l’é conosciua da-i zugoei. Chi o saià o traitô?

## Atri zeughi

I zeughi in deuvia in Liguria (ancheu ò in antigo) no finiscian con quelli de sta lista. Tra i ciù importanti no ancon descriti inte sto scito voemmo arregordâ:

A _belòtta_, spantegâ pe tutto o levante ligure. A l’é arrivâ in Liguria da-a Fransa, donde o l’é o zeugo naçionale (o nomme originäio franseise o l’é _belote_). A dita Dal Negro a fa un masso zeneise da 32 carte apòsta pe sto zeugo.

O _picchetto_, un atro zeugo franseise (_piquet_).

O _gòffo_, un zeugo d’azzardo fòscia d’invençion zeneise. Coscì comme a _primmea_, o se peu consciderâ un messiavo do poker.

O _treisette_, zeugo spantegou pe tutta a penisoa italiaña, co-e seu tante variante comme o _ciammatrei_.